পালিত হল হকি বেঙ্গলের ১১৭তম প্রতিষ্ঠা দিবস

ওয়েব ডেস্ক: ভারতীয় হকি (Indian Hockey) বললেই প্রথমে পঞ্জাবের নাম মনে পড়ে। তবে কলকাতা (Kolkata) শহর ছিল একসময় এই ক্রীড়ার ধাত্রীভূমি। তার জলজ্যান্ত প্রমাণ হকি বেঙ্গল (Hockey Bengal)। বাংলার হকি নিয়ামক সংস্থা পূরণ করল ১১৭ বছর। সাড়ম্বরে পালিত হল হকি বেঙ্গলের প্রতিষ্ঠা দিবস। ভারতের হকি কিংবদন্তি গুরবক্স সিং (Gurbux Singh) বললেন, “ভারতীয় হকির জন্মভূমি কলকাতা সর্বদা পথ দেখিয়েছে, এবং ভবিষ্যতেও তা চালিয়ে যাবে।”

আরও পড়ুন: রিয়াল মাদ্রিদ ছেড়ে ব্রাজিলের কোচ হবেন আন্সেলোত্তি!

এককালে বাংলা এবং বাঙালিরা যে হকিতে সবার আগে ছিল, সে কথাও মনে করিয়ে দিয়েছেন তিনি। প্রতিষ্ঠা দিবস উদযাপনে হাজির হয়েছিলেন মান্যগণ্য ব্যক্তিত্বরা। তাঁদের মধ্যে ছিলেন হকি বেঙ্গলের সভাপতি এবং পশ্চিমবঙ্গ সরকারে দমকল মন্ত্রী সুজিত বসু, সচিব ইশতিয়াক আলি, আইএফএ সচিব অনির্বাণ দত্ত এবং বেঙ্গল অলিম্পিকের বরিষ্ঠ আধিকারিক বিশ্বরূপ দে এবং স্বপন বন্দ্যোপাধ্যায়।